b'\n_START_ARTICLE_\nNose\xc4\x8dnost in star\xc5\xa1evstvo na delovnem mestu\n_START_SECTION_\nDiskriminacija nose\xc4\x8dnic\n_START_PARAGRAPH_\nRaziskave ka\xc5\xbeejo, da okvirno 90% \xc5\xbeensk zanosi v obdobju, ko so zaposlene, kar pomeni, da se morajo soo\xc4\x8diti z materinsko vlogo v kontekstu dela. V zadnjih 15 letih se je diskriminacija zaradi nose\xc4\x8dnosti v delovnih organizacijah pove\xc4\x8dala za kar 40% odstotkov. Diskriminacija ima lahko izjemno velik vpliv na kvaliteto \xc5\xbeivljenja zaposlene nose\xc4\x8dnice. Ka\xc5\xbee se v ekonomski neenakosti, odpu\xc5\xa1\xc4\x8danju in onemogo\xc4\x8danju napredovanja. Nose\xc4\x8de delavke so pogosto dele\xc5\xbene tudi podcenjevanja, ki se ka\xc5\xbee v izklju\xc4\x8devanju iz pomembnih sestankov, nalagajo jim manj pomembne naloge in ne upo\xc5\xa1tevajo njihovega mnenja ipd. \xc5\xa0tudije ka\xc5\xbeejo, da se do zaposlenih \xc5\xbeensk, ki zanosijo, nadrejeni obna\xc5\xa1ajo bolj nesramno oziroma prisiljeno prijazno in o njih ustvarjajo stereotipe. Nose\xc4\x8dnost na delovnem mestu postaja neke vrste stigma._NEWLINE_Posledi\xc4\x8dno vse ve\xc4\x8d \xc5\xbeensk na samem za\xc4\x8detku nose\xc4\x8dnost na delovnem mestu skriva kolikor dolgo je le mogo\xc4\x8de. Pogosta posledica je izolacija in izogibanje sodelavcem ter nadrejenim, ki bi lahko kakorkoli ugotovili, da je zaposlena nose\xc4\x8da. Nose\xc4\x8dnice se tako soo\xc4\x8dajo tudi z veliko koli\xc4\x8dino stresa, negotovosti, skrbi, pojavlja se anksioznost in depresivnost, imajo ob\xc4\x8dutek, da se lahko vse v trenutku sesuje. _NEWLINE_Ker se nose\xc4\x8dnice zavedajo, da bodo nadrejeni in sodelavci verjetno spremenili pogled na njih, za\xc4\x8dnejo izvajati \xc5\xa1tevilna kompenzatorna vedenja. To pomeni, da vlagajo neizmerno ve\xc4\x8d napora, da bi ohranile enak tempo dela, se \xc5\xa1e bolj trudijo za kakovost svojih izdelkov, skraj\xc5\xa1ujejo materinski dopust, ne izkoristijo in se odpovejo ugodnostim, ki jim v nose\xc4\x8dnosti pripadajo. Vse to z namenom, da bi dokazale, da so enakovredne in da bi se izognile negativnim kariernim posledicam.\n_START_SECTION_\nMaterinstvo\n_START_PARAGRAPH_\nPri\xc4\x8dakuje se, da bo \xc5\xbeenska po rojstvu otroka sprejela glavni del skrbi za otroka, kar je skladno s tradicionalno vlogo \xc5\xbeenske, z rojstvom otroka pa je vsaj v nekaterih dr\xc5\xbeavah dele\xc5\xbena tudi posebnih ugodnosti in pravnega varstva. Delodajalci delavke, ki nimajo otrok veliko manj cenijo kot tiste, ki otrok nimajo. Slednje glede na raziskave med delodajalci veljajo za najbolj kompetentne uslu\xc5\xbebence, saj jih zaznavamo kot popolnoma predane in po\xc5\xbertvovalne. Pripravljene so se odpovedati dru\xc5\xbeini v zameno za karierni uspeh. S tem, da \xc5\xbeenska ne \xc5\xbeeli imeti otrok, ni ni\xc4\x8d narobe, te\xc5\xbeava pa se pojavi pri materah, ki morajo zaradi dru\xc5\xbeine sprejeti \xc5\xa1tevilne negativne posledice.\xc2\xa0\n_START_SECTION_\n"Mommy brain"\n_START_PARAGRAPH_\nPojavljati se je za\xc4\x8del izraz \xc2\xbbmommy brain\xc2\xab, ki se nana\xc5\xa1a na to, da \xc5\xbeenska, ki dobi/ima otroka, ne more biti ve\xc4\x8d tako uspe\xc5\xa1na na delovnem mestu kot prej, saj sedaj njena pozornost ni ve\xc4\x8d usmerjena zgolj na delo, zato sodelavci ne morejo popolnoma ra\xc4\x8dunati nanjo in na njeno prisotnost, saj je njena primarna naloga zadovoljevanje otrokovih potreb. Posledi\xc4\x8dno se pojavljajo \xc5\xa1tevilne poklicne kazni in nepravi\xc4\x8dnosti. Za zaposlene mame veljajo stereotipi o nekompetentnosti in manj\xc5\xa1ih sposobnostih za delo, hkrati pa so jim veliko te\xc5\xbeje dosegljiva razna napredovanja in poslovne prilo\xc5\xbenosti, ne glede na njihove dose\xc5\xbeke in uspehe na delovnem mestu.\n_START_SECTION_\n"Mommy tracking"\n_START_PARAGRAPH_\nIzraz predstavlja pojav karierne poti, ki mamam nudi dodatne ugodnosti, kot je fleksibilen delavnik, ne rabijo delat pono\xc4\x8di, vendar se v zameno odpovejo napredovanju. Lahko pa se navezuje tudi na karierno pot, kjer se mam ne fokusira toliko na delo, temve\xc4\x8d na prvo mesto postavi svoje otroke.\n_START_SECTION_\nO\xc4\x8detovstvo\n_START_PARAGRAPH_\nDruga\xc4\x8dna prepri\xc4\x8danja in stereotipi se pojavljajo pri mo\xc5\xa1kih. Ko mo\xc5\xa1ki dobi otroka, velja, da se bo svojemu delu \xc5\xa1e bolj posve\xc4\x8dal, bil bolj predan in delaven, saj je njegova naloga, da domov prina\xc5\xa1a denar, sedaj \xc5\xa1e pomembnej\xc5\xa1a. Hkrati so na ve\xc4\x8dini delovnih mest bolj za\xc5\xbeeleni mo\xc5\xa1ki, ki imajo otroke, saj jih zaznavajo kot bolj tople, sodelovalne, kompetentne in primerne za napredovanje. To velja dokler izpolnjujejo kriterije tradicionalne vloge o\xc4\x8deta. Izkazalo se je, da so o\xc4\x8detje, ki grejo na o\xc4\x8detovski dopust oz. aktivno skrbijo za otroke in dom, dele\xc5\xbeni podobne stigmatizacije in ovir na delovnem mestu, kot smo jih prej na\xc5\xa1teli pri zaposlenih mamah._NEWLINE_Mo\xc5\xa1ki so v takem primeru dele\xc5\xbeni posmehovanja, ozna\xc4\x8dujejo jih za manj mo\xc5\xbeate, po\xc5\xbeen\xc5\xa1\xc4\x8dene in manj kompetentne. V veliko manj\xc5\xa1em dele\xc5\xbeu kot pri \xc5\xbeenskah se pojavlja odpust, vendar pa bele\xc5\xbeijo podobno zni\xc5\xbeanje mo\xc5\xbenosti za napredovanje. Raziskave so pokazale tudi, da mo\xc5\xa1ki, ki so bili kdaj na o\xc4\x8detovskem dopustu oz. so bili nezaposleni, da so skrbeli za gospodinjstvo, kasneje zaslu\xc5\xbeijo pomembno manj.\xc2\xa0_NEWLINE_V ZDA in ponekod drugod po svetu so te te\xc5\xbeave mo\xc4\x8dno prisotne in imajo tudi \xc5\xa1tevilne slabe posledice (zapleti v nose\xc4\x8dnosti, splavi, depresivnost, odpu\xc5\xa1\xc4\x8danja, nestabilne zaposlitve, izsiljevanje).\xc2\xa0\n_START_SECTION_\nVarstvo nose\xc4\x8dnic in star\xc5\xa1ev na delovnem mestu\n_START_PARAGRAPH_\nV Sloveniji posku\xc5\xa1amo tovrstne nepravi\xc4\x8dnosti re\xc5\xa1evati z ustrezno zakonodajo. Zakon o delovnih razmerjih v skupino delavcev, ki potrebujejo posebno varstvo \xc5\xa1tejejo tudi nose\xc4\x8de \xc5\xbeenske, doje\xc4\x8de matere in star\xc5\xa1i (182. - 189. \xc4\x8dlen).\n_START_SECTION_\nVarstvo podatkov v zvezi z nose\xc4\x8dnostjo\n_START_PARAGRAPH_\nV \xc4\x8dasu trajanja delovnega razmerja delodajalec ne sme zahtevati ali iskati kakr\xc5\xa1nihkoli podatkov o nose\xc4\x8dnosti delavke, razen \xc4\x8de to sama dovoli zaradi uveljavljanja pravic v \xc4\x8dasu nose\xc4\x8dnosti.\n_START_SECTION_\nNadomestilo pla\xc4\x8de\n_START_PARAGRAPH_\nDelavec, ki izrablja star\xc5\xa1evski dopust, ima pravico do nadomestila pla\xc4\x8de v skladu s predpisi, ki urejajo star\xc5\xa1evski dopust.'